ปลาทูน่าครีบเหลือง

| ปลาทูน่าครีบเหลือง |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: ปลาที่มีก้านครีบ Actinopterygii
อันดับ:: Scombriformes Scombriformes
วงศ์:: วงศ์ปลาอินทรี Scombridae
สกุล:: ปลาทูน่าแท้ Thunnus
สกุลย่อย:: Neothunnus Thunnus (Neothunnus) Bonnaterre, 1788
สปีชีส์:: Thunnus albacares
ชื่อทวินาม
Thunnus albacares Bonnaterre, 1788

ชื่อพ้อง
 Scomber albacares Bonnaterre, 1788   Germo albacares (Bonnaterre, 1788)   Neothunnus albacares (Bonnaterre, 1788)   Scomber albacorus Lacepède, 1800   Thynnus argentivittatus Cuvier, 1832   Germo argentivittatus (Cuvier, 1832)   Neothunnus argentivittatus (Cuvier, 1832)   Thunnus argentivittatus (Cuvier, 1832)   Scomber sloanei Cuvier, 1832   Thynnus albacora Lowe, 1839   Germo albacora (Lowe, 1839)   Neothunnus albacora (Lowe, 1839)   Orcynus albacora (Lowe, 1839)   Thunnus albacora (Lowe, 1839)   Thynnus macropterus Temminck & Schlegel, 1844   Germo macropterus (Temminck & Schlegel, 1844)   Neothunnus macropterus (Temminck & Schlegel, 1844)   Orcynus macropterus (Temminck & Schlegel, 1844)   Thunnus macropterus (Temminck & Schlegel, 1844)   Orcynus subulatus Poey, 1875   Thunnus allisoni Mowbray, 1920   Germo allisoni (Mowbray, 1920)   Neothunnus allisoni (Mowbray, 1920)   Neothunnus itosibi Jordan & Evermann, 1926   Germo itosibi (Jordan & Evermann, 1926)   Semathunnus itosibi (Jordan & Evermann, 1926)   Thunnus itosibi (Jordan & Evermann, 1926)   Neothunnus catalinae Jordan & Evermann, 1926   Thunnus catalinae (Jordan & Evermann, 1926)   Kishinoella zacalles Jordan & Evermann, 1926   Thunnus zacalles (Jordan & Evermann, 1926)   Semathunnus guildi Fowler, 1933   Neothunnus brevipinna Bellón & Bàrdan de Bellón, 1949  
ปลาทูน่าครีบเหลือง (อังกฤษ: Yellowfin tuna, Allison's tuna, Pacific long-tailed tuna, Yellowfinned albacore; ชื่อวิทยาศาสตร์: Thunnus albacares) ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี (Scombridae)
จัดเป็นปลาทูน่าหรือปลาโอที่มีขนาดใหญ่ชนิดหนึ่ง แต่เล็กกว่าปลาทูน่าครีบน้ำเงินเหนือ (T. thynnus) และปลาทูน่าครีบน้ำเงินแปซิฟิค (T. orientalis)  พบกระจายพันธุ์ในมหาสมุทรเขตร้อนและเขตอบอุ่น ระหว่างละติจูดที่ 40 องศาเหนือ ถึง 40 องศาใต้ มักชอบว่ายน้ำตั้งแต่ผิวน้ำจนถึงความลึกประมาณ 300 เมตร ในระดับอุณหภูมิ 18-31 องศาเซลเซียส ทูน่าครีบเหลืองเป็นที่นิยมในการจับมากในมหาสมุทรแปซิฟิก ซึ่งจับได้ยากและต้องใช้เรือขนาดใหญ่ จึงมักทำการประมงโดยใช้เรือจากบริษัทขนาดใหญ่ ทำการประมงน้ำลึก มูลค่าการจับหลายสิบล้านบาทต่อเที่ยว
มีลักษณะพิเศษที่เห็นได้ชัดคือ ความกว้างที่สุดของลำตัวปลาอยู่บริเวณกึ่งกลางของครีบหลังอันแรก ครีบหลังอันแรกแยกออกจากครีบหลังอันที่สองอย่างชัดเจน ครีบหูมีความยาวถึงกึ่งกลางของฐานครีบหลังอันที่สองในปลาทูน่าขนาดใหญ่ ครีบหลังอันที่สองและครีบก้นมีขนาดยาวมาก (ยาวกว่าความยาวของครีบหลังร้อยละ 20) เมื่อผ่าท้องออกดูจะพบว่าด้านล่างของตับจะไม่ลาย ด้านหลังเป็นสีน้ำเงินดำ แล้วค่อย ๆ เปลี่ยนเป็นสีเหลือง และสีน้ำเงินด้านล่างของลำตัว ปลาทูน่าครีบเหลืองขนาดใหญ่ขนาดใหญ่จะพบจุดสีเข้มเป็นแถวตามแนวดิ่งประมาณ 20 แถว ครีบหลังและครีบก้นมีสีเหลืองสด มีครีบเล็กสีเหลืองจำนวน 7-10 คู่ และที่ปลายของครีบเล็กจะเป็นสีดำ
ขนาดเมื่อโตเต็มที่มีความยาวมากกว่า 2 เมตร (วัดจากปากถึงเว้าครีบหาง) และมีหน้ำหนักได้ถึง 200 กิโลกรัม แต่ที่พบทั่วไปมีขนาด ประมาณ 0.5-1.5 เมตร เริ่มเข้าสู่ภาวะโตเต็มวัยเมื่อมีความยาว 50-60 เซนติเมตร และร้อยละของปลาที่โตเต็มวัยจะสูงขึ้นเมื่อมีความยาวมากกว่า 70 เซนติเมตร ปลาทูน่าครีบเหลืองทุกตัวจะอยู่ในภาวะโตเต็มวัยเมื่อมีความยาว มากกว่า 120 เซนติเมตร  มีอายุขัยโดยเฉลี่ย 9 ปี ไข่เป็นลักษณะไข่ลอยไปตามกระแสบนผิวน้ำ เมื่อฟักเป็นตัวใช้เวลา 2 ปี จึงจะมีสภาพโตเต็มที่ ลูกปลาแรกฟักมีความยาว 3 มิลลิเมตร ถึงแม้จะว่ายน้ำได้ แต่ก็ไม่คล่องแคล่ว จนกระทั่งอีกหลายปสัดาห์ต่อมาจึงสามารถว่ายน้ำได้อย่างคล่องแคล่ว แต่ลูกปลาวัยอ่อนไม่สามารถที่จะปกป้องตัวเองได้ จึงตกเป็นอาหารของสัตว์นักล่าต่าง ๆ เสมอ
ปลาทูน่าครีบเหลืองเป็นปลาที่นิยมรับประทานสด และเป็นวัตถุดิบในการทำปลากระป๋อง จัดเป็นปลาเศรษฐกิจที่มีความสำคัญมากอีกชนิดหนึ่ง อุปกรณ์ในการประมงที่ใช้ในการจับ คือ อ้วนล้อม, เบ็ดตวัด, อวนลอย และเบ็ดราว  มีราคาซื้อขายสูงถึงกิโลกรัมละ 2,000 บาท เป็นปลาที่มีส่วนที่เป็นเนื้อแดงเยอะ ที่เรียกกันในภาษาญี่ปุ่นว่า "ชูโทะโระ" (中とろ)